केरल में हिंसा के विरोध में धरना कल
पिछलेकई सालों से केरल राज्य में वामपंथी हिंसा और हत्याओं के खिलाफ देशव्यापी धरना और प्रदर्शन के क्रम में 3 मार्च को जैसलमेर में भी कलेक्ट्रेट के सामने दोपहर एक बजे विशाल धरने का आयोजन जनाधिकार मंच के बैनर तले दिया जाएगा।
राष्ट्रीय स्वयंसेवक संघ के गांधी कॉलोनी स्थित संघ कार्यालय में हुई बैठक में निर्णय लिया गया कि केरल में कम्युनिस्ट गुंडों के हिंसक आतंक का विषय समाज सरकार तक पहुंचे, इसके लिए हिंदू संगठनों के नेतृत्व में संपूर्ण हिंदू समाज धरने में शामिल हो। मंच की जैसलमेर इकाई के संयोजक बृजमोहन रामदेव एवं सहसंयोजक राजेंद्र तथा एडवोकेट हरिसिंह को नियुक्त किया गया है। संयोजक ने बताया कि देशव्यापी धरने के क्रम में जैसलमेर में भी धरना दिया जाएगा। धरने के उद्देश्य के संबंध में उन्होंने बताया कि माकपाइयों द्वारा केरल में संघ, भाजपा और अन्य हिंदूनिष्ठ संगठनों के कार्यकर्ताओं को चुन चुन कर मारा जा रहा है। यह हिंसा वहां की वामपंथी सरकार द्वारा प्रायोजित है और जन जागरण द्वारा यह विषय प्रत्येक व्यक्ति तक पहुंचाना आवश्यक है। भारत के किसी भी कोने में हिंदुओं पर आया संकट संपूर्ण देश का संकट है। इन संकटों का सामना करना जागृत हिंदुओं के लिए जरुरी है। धरने के माध्यम से यह संदेश देशभर में पहुंचाने का लक्ष्य रखा गया है। इस संदर्भ में आदर्श विद्या मंदिर में बुधवार रात्रि को संघ, विहिप, भाजपा एवं अन्य संगठनों के कार्यकर्ताओं की तैयारी बैठक संपन्न हुई।
bho_Deva hin_Deva hin_Deva